บาทเปิด30.60/62อ่อนค่าสวนทางภูมิภาค
ธนาคารซีไอเอ็มบี ไทย รายงาน เงินบาทเปิด 30.60/62 อ่อนค่าสวนทางภูมิภาคตามแรงซื้อดอลล์
19 ธ.ค. 2555

ธนาคารซีไอเอ็มบี ไทย รายงาน เงินบาทเปิด 30.60/62 อ่อนค่าสวนทางภูมิภาคตามแรงซื้อดอลล์
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.60/62 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.57/59 บาท/ดอลลาร์ สวนทางกับค่าเงินในภูมิภาคที่ปรับตัวแข็งค่า เนื่องจากมีแรงซื้อดอลลาร์ แต่ทิศทางเงินบาทน่าจะเป็นการปรับตัวอ่อนค่าในระยะสั้นๆ
"เงินบาทอ่อนค่าสวนทางกับภูมิภาคจากแรงซื้อดอลลาร์ช่วงใกล้วันหยุดยาว นักลงทุนโยกเงินกลับประเทศ" นักบริหารเงิน กล่าว
สำหรับการเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 84.36/38 เยน/ดอลลาร์ ปรับตัวอ่อนค่าจากระดับ 83.94/96 เยน/ดอลลาร์ ส่วนเงินยูโรอยู่ที่ระดับ 1.3227/3229 ดอลลาร์/ยูโร ปรับตัวแข็งค่าจากระดับ 1.3179/3181 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.55-30.65 บาท/ดอลลาร์